Man ondervra ná Wolseley-moordRenée Jain. (Foto: Facebook/ FEDISA) Die polisie in Wolseley in die Wes-Kaap het vandeesweek ŉ 39-jarige man vir ondervraging ingeneem in verband met die moord Renée Jain (51). Kapt. FC van Wyk, woordvoerder van die polisie, sê die man is Maandag omstreeks 12:40 vir ondervraging ingeneem. Hy is Woensdag vrygelaat nadat hy nie met die moord verbind kon word nie. “Die ondersoek duur intussen voort. Die speurders volg alle moontlike leidrade op om die skuldiges vas te trek,” sê Van Wyk. Jain is op 26 Maart omstreeks 23:00 in haar huis op die De Vierde Liefde-landgoed in Wolseley deur drie aanvallers oorval en vermoor. Die aanvallers het na die voorval gevlug en is steeds soek. Die polisie het nog geen inligting bekend gemaak oor hoe sy vermoor is nie. Jain was die bestuurder van ondernemingstoepassing by Cape Union Mart. Maroela Media het Jain se familie genader, maar hulle wil nie in hierdie stadium kommentaar lewer nie.